b"\n_START_ARTICLE_\nVaga general uruguaiana de 1973\n_START_SECTION_\nAntecedents\n_START_PARAGRAPH_\nEl 1973 el llavors president de l'Uruguai, Juan Mar\xc3\xada Bordaberry Arocena, va declarar un cop d'estat qu\xc3\xa8 va tancar el parlament i va imposar un govern directe des d'una Junta de generals militars. _NEWLINE_El \xc2\xabmotiu oficial\xc2\xbb del cop d'estat va ser la necessitat d'enfrontar els Tupamaros, un grup d'activistes d'esquerra que s'oposaven a la dictadura i a la repressi\xc3\xb3 militar. Els Tupamaros, com a moviment marxista de guerrilla urbana, suposava un enemic per als interessos pol\xc3\xadtics del govern. _NEWLINE_Els sindicats generals de treballadors, d'orientaci\xc3\xb3 pol\xc3\xadtica esquerrana, entre ells el PIT-CNT, van convocar, amb motiu d'aquest fet, una vaga que es va estendre durant m\xc3\xa9s de dues setmanes. A m\xc3\xa9s a m\xc3\xa9s, els sindicalistes van proposar l'ocupaci\xc3\xb3 de diverses f\xc3\xa0briques. La vaga general, mentrestant, va acabar amb pr\xc3\xa0cticament tots els seus partidaris en pres\xc3\xb3, assassinats o exiliats a l'Argentina. Com a resultat de la vaga general, el president Bordaberry va decidir il\xc2\xb7legalitzar i prohibir tots els sindicats._NEWLINE_Els sindicats i els partits pol\xc3\xadtics van romandre il\xc2\xb7legals a l'Uruguai fins a l'any 1984, quan una nova vaga general va obligar els militars a acceptar un govern civil i la restauraci\xc3\xb3 de la democr\xc3\xa0cia al pa\xc3\xads (vegeu Eleccions generals de l'Uruguai de 1984)."